Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom 	

Sp. zn. : Pv 829/11/3304	Nové Mesto nad Váhom, 12.6.2012
EEČ : 2-24-64-2012

U Z N E S E N I E

Trestná vec:	obvinený XXXXX  
Prečin:	Neoprávnené vyrobenie a používanie elektronického platobného prostriedku a inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov a iné trestné činy

Rozhodol: 	prokurátorka Okresnej prokuratúry Nové Mesto nad Váhom
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
obvinený XXXXX si dňa 10. 09. 2010 v bližšie nezistenom čase v Myjave obstaral platobnú kartu spolu s PIN kódom, vydanú k osobnému účtu číslo 6931686001, vedenému v Dexia banke Slovensko, a. s., Hodžova č. 11, Žilina, majiteľom ktorého je XXXXX, tým spôsobom, že platobnú kartu si od XXXXX zapožičal za účelom výberu čiastky 20,- EUR ako pôžičky, pričom XXXXX mu oznámil svoj PIN kód, platobnú kartu XXXXX viac nevrátil a následne prostredníctvom tejto platobnej karty uskutočnil neoprávnene, bezvedomia XXXXX, postupne 3 výbery finančných hotovostí, a to dňa 10. 09. 2011 v čase o 19,05 h výber hotovosti z bankomatu umiestneného na pobočke Dexia banky Slovensko, a. s., Kpt. Uhra, XXXXX, vo výške 90,- EUR, dňa 11. 09. 2011 o 01,23 h výber hotovosti z bankomatu umiestneného na pobočke UniCredit Slovakia, a. s., M. R. Štefánika, XXXXX, vo výške 110,- EUR a dňa 13. 09. 2011 v čase o 10,26 h výber hotovosti z bankomatu VÚB, a. s., M. R. Štefánika, Myjava, vo výške 110,- EUR a túto hotovosť v celkovej výške 310,- EUR si ponechal pre vlastnú potrebu, čím XXXXX, nar. XXXXX trvale bytom XXXXX, XXXXX, spôsobil neoprávnenými výbermi finančných hotovostí škodu v celkovej výške 310,- EUR.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
24 mesiacov
Podľa § 216 odsek 3 Trestného poriadku ukladám obvinenému, aby v priebehu skúšobnej doby uhradil poškodenému XXXXX, nar. XXXXX, trvalé bydlisko XXXXX, XXXXX, škodu 110 EUR.
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:

       Uznesením vyšetrovateľa Okresného riaditeľstva PZ v Novom Meste nad Váhom odbor kriminálnej polície Nové Mesto nad Váhom sp. zn. ORP-445/OVK-NM-2011 zo dňa 22.12.2011 bolo v zmysle § 206 ods. 1 Trestného poriadku vznesené obvinenie XXXXX pre prečin Neoprávneného vyrobenia a používania platobného prostriedku, elektronických peňazí alebo inej platobnej karty podľa  § 219 odsek 1 Trestného zákona a iné na skutkovom základe, uvedenom vo výrokovej časti tohto uznesenia. 
      
       Obvinený sa k spáchaniu predmetného trestného činu v plnom rozsahu priznal a súhlasil aj s postupom v zmysle § 216 Trestného poriadku  vyhlásil, že spáchal skutok, za ktorý je stíhaný, pričom nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne. 
      
        Dňa 30.03.2012  uzavrel obvinený s poškodeným XXXXX dohodu  o náhrade škody spôsobenej predmetným trestným činom a v mesiacoch december 2011- marec 2012 uhradil poškodenému  200 EUR.
       
        Skutkový stav je preukázaný výpoveďou samotného obvineného, výpoveďou poškodeného XXXXX,  záznamom z bezpečnostných kamier v mieste výberov peňází z bankomatov a výpisom z peňažného účtu poškodeného.
      
        Podľa § 216 ods. 1 písm. a), písm. b), písm. c) Trestného poriadku môže v konaní o prečine, za ktorý zákon ustanovuje trest odňatia slobody neprevyšujúci päť rokov prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie ak obvinený vyhlásil, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané  slobodne, vážne a zrozumiteľne, nahradil škodu ak bola činom spôsobená alebo s poškodeným o jej náhrade uzavrel dohodu  alebo urobil iné potrebné opatrenia na jej náhradu a vzhľadom na osobu obvineného s prihliadnutím na jeho doterajší život a na okolnosti  prípadu možno takéto rozhodnutie považovať za dostačujúce. 
        
       Obvinený doposiaľ nebol súdne trestaný a bol v roku 2010 v blokovom konaní postihnutý za spáchanie priestupku podaľ § 14 zákona č.314/2001 Z.z. o ochrane pred požiarmi. 

       Zvážením všetkých skutkových zistení som dospela k záveru, že v predmetnej veci boli splnené všetky podmienky uvedené v § 216 ods. 1 písm. a), b), c) Trestného poriadku, a preto som trestné stíhanie obvinenému XXXXX podmienečne zastavila. 

      Obvinenému XXXXX som určila skúšobnú dobu vo výmere 24 mesiacov, počas ktorej budem zisťovať, či obvinený vedie riadny život, nedopustí sa žiadnej činnosti, ktorou by porušil právny poriadok a ďalšie základné normy občianskej spoločnosti a taktiež či uhradil poškodenému spôsobenú škodu. 

      Vzhľadom k uvedeným skutočnostiam som rozhodla tak, ako je uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podaťna tunajšej prokuratúre v lehote do troch dní od doručenia uznesenia. Sťažnosť má odkladný účinok. (§ 185 a nasl. Tr. por.)

Mgr. Katarína Zeleňáková
prokurátorka